Toţi în galben la EURO! Un singur tricou, un spirit, o singură inimă pentru România şi putem face minuni în Germania! Edi Iordănescu sună mobilizarea pentru EURO. S-au lansat şi noile tricouri pentru fanii naţionalei.
Sute de mii de tricouri sunt pregătite în toată ţara pentru fanii naţionalei. „Să fiţi cu toţii în galben la EURO” – e mesajul selecţionerului Iordănescu şi pentru fanii care vor colora arenele din Germania, dar şi pentru cei de acasă.
Toţi în galben la EURO
„Să ne susţină mai mult ca niciodată. O singură inimă, împreună cu echipa, să bată în acelaşi timp. Sub acelaşi steag şi acelaşi spirit„, a fost mesajul lui Edi Iordănescu.
Puşcaş, Alibec, Drăguşin, Coman şi Drăguş au probat şi ei tricourile fanilor.
„O să fim mândri că îmbrăcăm acest tricou şi cu siguranţă vom încerca să ducem mai multe victorii pentru România„, a declarat şi George Puşcaş.